**Versenykiírás - Ékszerkészítő Crystal Nails verseny**

Téma: Angyali ékszerek

**A feladat egy otthon, már előre elkészített alkalmi ékszer szett (gyűrű, karkötő, nyaklánc, fülbevaló) bemutatása a zsűrinek.**

**A témához kapcsolódóan fel kell használni legalább kétféle anyag-típust a következő háromból:**  
1.    CrystaLac (3 STEP, ONE STEP, NailArt, Chro°Me, Prismatic, My Glow)  
2.    Royal Gel, Art Gel, Baroque Gel  
3.    színes porcelánporok   
 **Nevezési díj nincs, a részvétel INGYENES.**

Eredményhirdetés, díjazás:  
- Eredményhirdetésre a 2016. november 6-án megrendezendő KÖRMÖSNAP keretén belül kerül sor. Ezen kívül a nyertesek nevei és munkái a kiállítást követően a Crystal Nails honlapjára is felkerülnek.  
- A versenyen témánként az első három helyezett kerül díjazásra.  
Díjak:  
**•    I. helyezés díja:**3 db díszítő továbbképzés, 30.000 Ft értékű Crystal Nails termékcsomag, Crystal Nails Ékszerkészítő arany kupa és oklevél. **•    II. helyezés díja:**2 db díszítő továbbképzés, 20.000 Ft értékű Crystal Nails termékcsomag, Crystal Nails Ékszerkészítő ezüst kupa és oklevél. **•    III. helyezés díja:** 1 db díszítő továbbképzés, 10.000 Ft értékű Crystal Nails termékcsomag, Crystal Nails Ékszerkészítő bronz kupa és oklevél.  
  
A Crystal Nails fenntartja a jogot a meghirdetett időpontok és feltételek megváltoztatására. Az esetleges változtatásokat, módosításokat a www.crystalnails.hu oldalon, illetve a www.mukorom.hu oldalon teszi közzé.  
  
  
**A részvétel feltételei, a verseny lebonyolítása:**  
1. A munkákat a megadott témában saját kézzel készített ékszer alapra kell elkészíteni műkörmös alapanyagokból (porcelán és/vagy zselé), és ezeket fel kell rögzíteni díszítetlen bizsu ékszer alapokra. Az ékszer alapok semmilyen formában nem képezhetik a munkák díszítésének részét! Pl. antik hatású úgynevezett kiönthető gyűrű, medál karkötő alapok nem használhatóak fel. Ezeket a munkákat a zsűri nem fogadja el! Ezeket a különleges díszítéseket a versenyző elkészítheti műkörmös alapanyagokból.

2. Az ékszereket egy arra alkalmas portfólió dobozban kell elhozni. A doboz díszítése megengedett, de a munka értékelését nem befolyásolja.

3. Az elbírálás fő szempontja: az ízléses sokszínűség. Az értékelés a következő szempontok alapján történik: kidolgozottság, bonyolultság, arányosság, anyagtípusok használata (a korábban megjelöltek közül két- vagy háromféle anyagcsoport használata), anyaghasználat tisztasága, színek harmóniája, színek összetettsége, nehézségi szint.

4. Bármilyen kiegészítő elem felhasználható pl: strassz, háló, toll, stb… de a felhasznált kiegészítő elemek mennyisége nem haladhatja meg a 10%-ot. Nem megengedett: matrica, szalvéta vagy textil! A szabályok be nem tartása KIZÁRÁST von maga után!

5. Egy munkán kizárólag egy személy dolgozhat és ebből adódóan egy alkotás csak egy névhez tartozhat. Korábbi versenyeken részt vett munkák, vagy azok elemeinek másolása NEM megengedett!

6. Egy témához egy személy maximum 2 munkával nevezhet.

7. A munkákat személyesen kell eljuttatni 2016. november 6-án 9:00 órától 10:00 óráig a Várkert Bazár KÖRMÖSNAP Ékszerkészítő versenyterületre.

8. A Nevezési Lapnak legkésőbb 2016. november 4-ig kell beérkeznie az iskola@elitecosmetix.com címre.

9. Háromdimenziós díszítések használata megengedett, a kész munka csak legfeljebb 1 cm-re domborodhat ki a síkból.

10. Akril és aquarell festék csak 20%-ban használható fel (árnyékolás, kontúrozás)!

11. Minden munkához a leadáskor csatolni kell egy leírást, ami tartalmazza, az elkészített munka rövid, maximum 10-12 soros bemutatását. A leíráson név, egyéb személyes adat nem szerepelhet. A leírás terjedjen ki az anyaghasználatra, a díszítésre, az alkalmazott technikára, színekre, illetve arra, hogy mennyi időt töltött a munka elkészítésével. Szerepeljen benne, hogy a téma kidolgozásában mi inspirálta, illetve a munka készítésének a folyamatáról min. 5 képből álló dokumentálás! Ellenkező esetben a munkát sajnos NEM áll módunkban elfogadni, a verseny tisztasága miatt!

12. A munkákban a kiállítás során keletkezett esetleges károkért nem tudunk felelősséget vállalni.

13. A munkákat a versenyzők az eredményhirdetést követően visszakapják (kivéve mindkét kategória 1-3 helyezettje), azok a kiállítás helyszínén átvehetők.

14. A versenyre kizárólag Crystal Nails anyagok felhasználása megengedett.

15. A szabályok be nem tartása, ill. a munkafolyamat képekkel való dokumentálásának hiánya KIZÁRÁST von maga után! A verseny tisztasága miatt kérjük ezek betartását!

**A KIÍRÁSSAL és LEADÁSSAL kapcsolatos kérdésekkel fordulj bizalommal Misi Angelikához a 06 70 774-2611-es telefonszámon vagy írj e-mailt az iskola@elitecosmetix.com címre.  
Kesztyűs Dórához a versenykiírással kapcsolatos szakmai kérdésekben a következő e-mail címre írhatsz: kesztyus.dora@gmail.com**

**Jelentkezési lap letöltéséért kattints IDE! (pdf)****Jelentkezési lap letöltéséért kattints IDE! (word)**